
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

453. ΓΙερί των Ελεγχόμενων Κυνηγετικών Περιοχών 

(Ε.Κ.Π.) καί τών όρων χαί τροί/το-ύέσεων άτκή- 
σεως &ήρσις έν αύταΐς. ..1 

454. Περί τροποποιήσεως καί συμπληρώσεως τοϋ Όργανι- 
«μοϋ τοϋ Γενικού Κρατικού Νοσοκομείου Αθηνών. . 2 

455. Περί καθαρισμού τιμολογίου νοσηλίων τών Νοσηλευ¬ 

τικών 'βρομάτων καί τών Ίϊιωτικών Κλινικών έν 
γένει. 3 

IΥΜ ΒΑΧΕΙΣ 

Π ερί τροττατοιήσεως τής άπό 2 Μαΐου 1974 Συμόάσεως 
μετάξι» τοΰ Ελληνικού Δημοσίου καί τής Εταιρείας 
«Ανώνυμος Ελληνική Εταιρεία Χημικών Προϊόν¬ 
των καί Λιπασμάτων» διά τήν επέκτασιν τών έν Κασ¬ 
σάνδρα καί Έρμιόνη μεταλλείων της..4 


ΔΙΑΤΑΓΜΑΤΑ 

- ( 1 ) 

ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΘ. 453 

Περί τών Ελεγχόμενων Κυνηγετικών Περιοχών (Ε.Κ.Π.) 
καί τών δρων καί προϋποθέσεων άσκήσεως Θήρας έν 
αύταΐς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ΰπ’ δψει : 

1. Τάς διατάξεις : Τοϋ άρθρου 254 τοϋ Ν.Δ. 86/1969 
«περί Δασικοΰ Κωδικός» ώς άντικατεστάθη διά τοΰ άρθρου 
4 τοΰ Ν. 177/1975 «περί άντικαταστάσεως καί συμπληρώ- 
σεως διατάξεών τινουν τοϋ Ν.Δ. 86/1969». 

2. Τήν ύπ’ άριθμ. 287/1977 γνωμοδότη σιν τοΰ Συμβου¬ 
λίου της Επικράτειας, προτάσει τοΰ έπί της Γεωργίας 
'Τπουργοΰ, άποφασίζομεν : 

Άρθρον 1. 

Διοίκησις-Διαχείρισις Ε.Κ.Π. 

1. Αί χαρακτηριζόμεναι, κατά τάς διατάξεις τοΰ άρθρου 
254 τοΰ Ν.Δ. 86/1969, ώς Ε.Κ.Π. υπάγονται εις την^αρμο¬ 
διότητα τών Δασικών Αρχών εις την περιφέρειαν τών οποίων 
περιλαμβάνεται ή έκτασις αύτών. Εις περίπτωσιυ κατα την 
οποίαν ή έκτασις της Ε.Κ.Π. περιλαμβάνεται εις περιφέ¬ 
ρειας πλειόνων Δασικών Αρχών, δι’ άποφάσεως τοΰ 
'Τπουργοΰ Γεωργίας καθορίζεται ή επ’ αυτής αρμόδια 
Δασική Αρχή. 


2. Ή διοίκησις καί διαχείρισις έκάστης Ε.Κ.Π. άσκεΐται 
ύπό τών αρμοδίων, κατά τ’ ανωτέρω, Δασικών ’Αρχών, αί 
όποΐαι έ'χουν τήν ευθύνην διά τήν σύνταξιν τών μελετών 
ΐδρύσεως ταύτης ώς καί πάσης έτέρας ειδικής μελέτης άφο- 
ρώσης τήν Ε.Κ.Π., τον προγραμματισμόν καί τήν έκτέλεσιν 
τών ύπό τών μελετών τούτων προβλεπομένων έργων καί έργα- 
σιών, τήν σύνταξιν τοΰ έτησίου προγράμματος Θήρας τής 
.Ε.Κ.Π., ώς καί τήν διενέργειαν πάσης συναφοΰς δραστηριό- 
τητος μέ τήν άνάπτυξιν τοϋ θηράματος έν αύτή καί τήν λει¬ 
τουργίαν της. '~ 

Άρθρον 2. 

Άνάπτυξις - Προστασία 

1. Ή άνάπτυξις έκάστης Ε.Κ.Π. διενεργεϊται -βάσει τής 
ιδρυτικής αύτής μελέτης καί έτέρων έπί μέρους είδικωτέρων 
μελετών, τά έργα τών οποίων έν δλω ή τμηματικώς περι¬ 
λαμβάνονται εις τά έτήσια Προγράμματα ’Εργασιών περί 
ών τό άρθρον 3. 

2. Διά τήν άνάπτυξιν τών Ε.Κ.Π. πέραν τών ώς άνω 
έργων, έκτελοΰνται έργασίαι καί λαμβάνονται μέτρα ώς εις 
τάς έπομένας παραγράφους ορίζεται. 

3. Επιτρέπεται καθ’ δλον τό έτος, ή δι’ ειδικών έπιστημο- 
νικών μέσων καί μεθόδων καταπολέμησις τών έπιβλαβών 
θηραμάτων, παρά τών φυλάκων Θήρας, οί όποιοι καί λαμβά¬ 
νουν τήν άμοιβήν τών παραδιδομένων τεκμηρίων, (άρθρ. 
258 παραγρ. 3-α Ν.Δ. 86/69). 

4. Δι’ ειδικής άποφάσεως τοΰ 'Τπουργοΰ Γεωργίας δύ- 
νανται νά χαρακτηρίζωνται ώς έπιβλαβή θηράματα καί 
έτερα τοιαΰτα πλέον έκείνων τά όποια περιλαμβάνονται έν 
τή άποφάσει χαρακτηρισμοΰ έπιβλαβών δι’ άπασαν τήν 
Χώραν. Διά τής αύτής άποφάσεως ρυθμίζεται ή άμοιβή 
διά τήν έξόντωσιν έκάστου έπιβλαβοΰς θηράματος, ό τρό¬ 
πος παραλαβής τούτων, ώς καί πάσα έν γένει λεπτομέρεια 
(άρθρον 257 παρ. 5 Ν.Δ. 86/69). 

5. 'Τπό τάς προϋποθέσεις τής παραγρ. 14 τοΰ άρθρου 
254 τοΰ Ν.Δ. 86/1969, αί ιδιόκτητοι έκτάσεις εντός τής 
Ε.Κ.Π., έφ’ δσον καλύπτωνται ύπό άγριων όπωροφόρων 
δένδρων ή θάμνων εις ποσοστόν 20 %, δύνανται νά έξημε- 
ρώνωνται καί συμπληροΰνται διά φυτεύσεως, προς δημιουρ¬ 
γίαν έκμεταλλευσίμων οπωρώνων. 'Τπός τάς αυτάς προ¬ 
ϋποθέσεις δημοτικαί καί κοινοτικαί έκτάσεις ύποβαθμισμέ- 
ναι, ώς πρός τήν βοσκοϊκανότητα καί ποιότητα βλαστήσεως, 
δύνανται νά παραχωροΰνται δι’ άποφάσεως τοΰ Νομάρχου, 
εις τήν Ε.Κ.Π. πρός βελτίωσιν τούτων, βάσει ειδικής μελέ¬ 
της διά τήν άσκησιν Δασοπονίας πολλαπλών σκοπών, δια 
χρονικήν περίοδον τούλάχιστον δέκα (10) έτών καί τήν μετά 
ταΰτα άπόδοσιν είς τούς Δήμους καί Κοινότητας. 

6. Πρός βελτίωσιν τοϋ βιοτόπου της Ε.Κ.Π. δύναταινά 
πραγματοποιούνται φυτεύσεις εις τάς ίδιωτικάς κοινοχρή¬ 
στους καί λοιπάς εκτάσεις, δαπάναις τοΰ Προϋπολογισμού 
τής Ε.Κ.Π. καί νά έκτελοϋνται διάφορα έργα, ΐδρύωνται 
ειδικά φυτώρια καλλιέργειας καταλλήλων φυτών, ώς καί 
ή κατά τάς κειμένας διατάξεις άγορά ή ένοικίασις ιδιωτικών 
εκτάσεων. 

7. Δημόσιαι εκτάσεις εντός τής Ε.Κ.Π. κατάλληλοι προς 
δημιουργίαν πυρήνων ιδιαιτέρας προστασίας καί άναπτύ- 
ξεως τοϋ θηράματος δύναντομ νά κηρύσσονται ώς ζώναι 
άσφαλείας καί νά απαγορεύεται ή είσοδος καί ή βοσκή παν¬ 
τός ζώου. 

8. Επιτρέπεται ή κ.ατά τάς κειμένας διατάξεις άγορά 
καί ή ένοικίασις ιδιωτικών εκτάσεων εντός τών Ε.Κ.Π. κει¬ 
μένων, καταλλήλων διά την κατασκευήν πυρήνων άναπα- 
ραγωγής, βελτιώσεως συνθηκών διατροφής, σποράς καί 
φυτεύσεως καταλλήλων ειδών. 

9. Επιτρέπεται ή ΰπό τών έν παραγρ. 1 τοϋ άρθρου 1 
Δασικών Αρχών, 'ίδρυσις, λειτουργία καί έκμετάλλευσις 
κυνηγετικών ξενώνων, ΟΑΜΡΙΝΟ ώς καί πάσα συναφής 
δραστηριότης υποδοχής τών επισκεπτών. Διά τον σκοπόν 
τοΰτον, διατίθενται καί τά υπάρχοντα κτίρια τής Δασικής 
Υπηρεσίας τά μή χρησιμοποιούμενα άποκλειστικώς υπό 
τής υπηρεσίας. Οί ξενώνες αυτοί θά διαθέτουν τάς άπαραι- 
τήτους άνέσεις καί θά έχουν τιμολόγιου χρήσεως Α' καί Β' 
Κατηγορίας. 

10. Ή φύλαξις καί προστασία τής Ε.Κ.Π. ένεργεΐται 
ύπό τών οργάνων τής Δασικής 'Τπηρεσίας, εΐδικώτερον δέ 
ύπό τών Δασολόγων, Δασικών, Δασοφυλάκων καί Φυλά¬ 
κων Θήρας, ύπευθύνως άσχολουμένων εις ταύτην. 

11. Κατά τήν χορτοκοπήν καί θερισμόν οί ί&οκτήται 
ύποχρεοΰνται νά ειδοποιούν εγκαίρως τά όργανα τής Ε.Κ.Π. 
πρός λήψιν τών ένδεδειγμένων μέτρων προστασίας τών φω¬ 
λεών, νεογνών καί νεοσσών τής άγριας πανίδος (άρθρον 258 
παραγρ. 3-α Ν.Δ. 86/69). 

12. Διά τήν πρόληψιν λαθροθηρίας δι’ αυτοκινήτων καί 
λοιπών μέσων κινήσεως επιτρέπεται ή έγκατάστασις επί 
οδών έντός Ε.Κ.Π. κινητών φρακτών ή κινητών έμποδίων 
(άρθρ. 258 παρ. 1-β Ν.Δ. 86/69). 

13. Διά τήν προστασίαν τής πανίδος καί τοΰ τοπίου, κατά 
τήν έκτέλεσιν έργων άναδασμοΰ ή έγγειων βελτιώσεων έντός 
Ε.Κ.Π. ύποχρεοΰνται οί ένεργοΰντες ταΰτα φορείς όπως δια¬ 
τηρούν τήν μορφήν τοΰ τοπίου καί τάς ΰφισταμένας δασο¬ 
συστάδας ή θαμνοσυστάδας, έν αδυναμία δέ διατηρήσεως 
τούτων, ύποχρεοΰνται νά δημιουργούν έτέρας ίσης τουλά¬ 
χιστον έκτάσεως εις θέσεις ύποδεικνυομένας ύπό τής Δασι¬ 
κής Αρχής (άρθρ. 259 παρ. 3 Ν.Δ. 86/69). 

14. Διά τήν προστασίαν τών θηραμάτων καί τής μικρο- 
πανίδος, έπιτρέπεται ή διάθεσις εις τά σχολεία τής περι¬ 
φέρειας τής Ε.Κ.Π., τών άναγκαιούντων μέσων διά τήν 
κατασκευήν φωλεών καί λοιπών κατασκευών^ χρημάτων, 
καθοριζομένου τοΰ ύψους τών ποσών δι’ άποφάσεως τοΰ 
' Υπουργού Γεωργίας, διά τήν άπονομήν έπάθλων, ώς καί 
ή διοργάνωσις, άποφάσει τοΰ Υπουργού Γεωργίας, κυνη¬ 
γετικών εορτών καί λοιπών έκδηλώσεων. 

15. Κατά τάς άναδασώσεις, φυτεύσεις διά τήν διευθέτη- 
σιν χειμάρρων, σταθεροποιήσεις κατολισθήσεων κ.λπ. χώ¬ 
ρου τών Ε.Κ.Π. δέον όπως, φυτεύονται, τουλάχιστον 20% 
τοΰ άριθμοΰ τών δένδρων καρποφόρα, θάμνοι καί δένδρα 
κατάλληλα πρός προστασίαν καί διατροφήν τοΰ θηράματος. 

"Αρθρον 3. 

Λειτουργία - Όργάνωσις Ε.Κ.Π. 

1. Ύπό τής Δασικής Υπηρεσίας, εις τήν περιφέρειαν 
τής οποίας υπάγεται ή Ε.Κ.Π. συντάσσεται, προ τής ένάρ- 
ξεως τοΰ έτους, έτήσιον Πρόγραμμα Εργασιών διαλαμβά- 
νον : α) τά έκτελεστέα έργα, έκ τών προβλεπομένων τοιού- 
των εις τήν άρχικήν μελέτην ΐδρύσεως τής Ε.Κ.Π. καί εις 
έτέρας είδικωτέρας μελέτας, β) προϋπολογισμόν τής άπαι- 
τηθησομένης διά τήν έκτέλεσιν τών έν αύτώ έργων δαπά¬ 


νης καί γ) τήν πηγήν χρηματοδότησεως τοΰ όλου έργου. 
Τό πρόγραμμα τοΰτο έγκρίνεται ύπό τοΰ Ύπουργοΰ Γεωρ¬ 
γίας μετά γνώμην τοΰ Τεχνικοΰ Συμβουλίου Δασών. 

2. 'Η έκτέλεσις τών πάσης φύσεως έργων - εργασιών, 
θά ένεργήται δι’ αύτεπιστασίας καί μικροεργολαβιών. Αί 
πάσης φύσεως δαπάναι, άναλόγως τής πηγής χρηματοδο- 
τήσεως έκτελοϋνται συμφώνως πρός τάς έκάστοτε ίσχυού- 
σας διατάξεις περί Κεντρικοΰ Ταμείου Γεωργίας, Κτηνο¬ 
τροφίας καί Δασών (Κ/Γ.Γ.Κ. καί Δασών), Δημοσίου Λο¬ 
γιστικού καί Δημοσίων Επενδύσεων. 

3. Κατ’ έτος συντάσσεται, ύπό τοΰ Επόπτου τής Ε.Κ.Π. 
καί έγκρίνεται ύπό τοΰ Ύπουργοΰ Γεωργίας μετά γνώμην 
τοΰ Τεχνικού Συμβουλίου Δασών, έτήσιον Πρόγραμμα Θή¬ 
ρας, τό όποιον περιλαμβάνει : 

α) Τόν χρόνον ένάρξεως καί λήξεως τής Θήρας είς τήν 
Ε.Κ.Π., β) τήν χρονικήν διάρκειαν τής περιόδου δί έκα¬ 
στον είδος καί γένος τοΰ, πρός Θήρα, θηράματος, γ) τόν 
άριθμόν τών κυνηγών καθ’ έκάστην ημέραν, δ) τόν κατά 
κυνηγόν, έπιτρεπόμενον πρός Θήραν άριθμόν, δι’ έκαστον 
θήραμ.α, ε) τήν καταβλητέαν άκίαν τοΰ, παρά τοΰ κυνηγού 
θηρευομένου θηράματος, στ) τόν καθορισμόν τοΰ τιμήμα¬ 
τος τής ειδικής άδειας, ζ) τόν άριθμόν καί τό είδος τών όπλων 
τά όποια δικαιούται νά φέρη έκαστος κυνηγός, η) τήν φυ¬ 
λήν καί τόν άριθμόν τών κυνηγετικών κυνών τών δυναμέ- 
νων νά χρησιμοποιή έκαστος κυνηγός, θ) τάς υποχρεώσεις 
τών κυνηγών, έπισκεπτών, ώς καί οίουδήποτε προσώπου 
εισερχομένου είς τήν Ε.Κ.Π., ι) τόν τρόπον πληρωμής τής 
αξίας τών θηρευομένων ζώων, ια) ώς καί πάσαν έτέραν 
λεπτομέρειαν περί τοΰ τρόπου λειτουργίας τής Ε.Κ.Π. καί 
άσκήσεως τής Θήρας έντός αυτής. Τό πρόγραμμα τοΰτο άμα 
τή ύπό τοΰ" Ύπουργοΰ Γεωργίας έγκρίσει καί δημοσιεύσει 
του διά τής Έφημερίδος τής Κυβερνήσεως, δημοσιεύεται 
κατά τά κεκανονισμένα καί δι’ άστυνομικής διατάξεως ύπό 
τής Δασικής Αρχής τής περιφερείας πρός εφαρμογήν του. 

4. ’Εν τώ πλαισίω τών διατάξεων τοΰ άρθρου 254 τοΰ 
Ν.Δ. 86/1969 καί τοΰ παρόντος Π. Δ/τος συντάσσεται ύπό 
τής Γενικής Δ/νσεως Δασών καί έγκρίνεται ύπό τοΰ Ύπουρ¬ 
γοΰ Γεωργίας μετά γνώμην τοΰ Τεχνικού Συμβουλίου Δα¬ 
σών Κανονισμός Λειτουργίας τών Ε.Κ.Π. βάσει τοΰ όποιου 
ρυθμίζονται έν πάση λεπτομερείς άπαντα τά θέματα τά 
άφορώντα τήν διαδικασίαν, άναπτύξεως, όργανώσεως, διοι- 
κήσεως, λειτουργίας, άσκήσεως Θήρας καί έν γένει προστα¬ 
σίας τής πανίδος καί χλωρίδος, ώς καί λοιπών οικονομικών 
καί διαχειριστικών θεμάτων αυτών. 'Ο'έν λόγω κανονισμός 
δημοσιευόμενος διά τής Έφημερίδος τής Κυβερνήσεως άπο- 
τελεΐ τήν βάσιν συντάξεως τών προγραμμάτων διαχειρί- 
σεως, έκμεταλλεύσεως καί λειτουργίας έν γένει αυτών. 

’Άρθρον 4. 

Προσωπικόν. 

1. Διά τήν ύλοποίησιν τών σκοπών έκάστης Ε.Κ.Π. καί 
τήν άνάπτυξιν αυτής, τοποθετούνται είς τήν είς ήν αΰτη 
ύπάγεται Δασικήν Αρχήν, πέραν τών οργανικών θέσεων 
της, εις (1) Δασολόγος καί δύο (2) Δασικοί καί Διοικητικοί 
ύπάλληλοι έκ τοΰ ύπηρετοΰντος μονίμου προσωπικού τοΰ 
Υπουργείου Γεωργίας. 

2. Το ως άνω προσωπικόν συμπληροΰται, έφ’ όσον παρί- 
σταται άνάγκη, διά προσλήψεως τοιούτου, έπί σχέσει έργα- 
σίας ίδιωτικοΰ δικαίου, αί κατηγορίαι τοΰ οποίου καί ό άρι- 
θμός έξ έκάστης κατηγορίας αύτοΰ ώς καί ό αριθμός τών 
Διοικητικών υπαλλήλων τής προηγουμένης παραγράφου 
καθορίζονται, έπιφυλασσομένων τών διατάξεων τής παραγρ. 
15 τοΰ άρθρου 254 τοΰ Ν.Δ. 86/69, διά δημοσιευομένης διά 
τής Έφημερίδος τής Κυβερνήσεως άποφάσεως τοΰ Ύπουρ¬ 
γοΰ Γεωργίας, άναλόγως τών έκάστοτε παρουσιαζομένων 

' άναγκών τής Ε.Κ.Π. 

3. Ό ύπεύΟυνος Δασολόγος έκάστης Ε.Κ.Π. φέρει τόν 
τίτλον τοΰ Επόπτου, οί Δασολόγοι τόν τίτλον τοΰ Βοηθού 
Επόπτου καί οί Δασικοί τοΰ Τομεάρχου. 

4. ,Άπαν τδ προσωπικόν της Ε.Κ.Π. ύπόκειται εις ειδι¬ 
κήν έκπαίδευσιν εις την Σχολήν Ι.Μ. Άγάθωνος. Τδ πρό- 
γραμμα, ή διάρκεια καί πάσα λεπτομέρεια έπί της έκπαι- 
δεύσεως ταύτης ρυθμίζονται δι’ άποφάσεως του 'Τπουργοϋ 
Γεωργίας. 

5. Διά τήν άρτιωτέραν καί άνετωτέραν Θήραν δύναται νά 
συγκροτήται σώμα βοηθών κυνηγών έξ άτόμων κατοικούν- 
των έντδς τοϋ χώρου της Ε.Κ.Π. καί έχόντων κυνηγετικήν 
πείραν ή διάθεσιν. ’Έργον τούτων είναι ή ύποβοήθησις εις 
τήν άσκησιν της Θήρας ύπό τών κυνηγών “παρά των δποίων 
θά καταβάλλεται εις αύτούς ή σχετική αμοιβή. Δι’ άποφά¬ 
σεως τοϋ 'Τπουργοϋ Γεωργίας ρυθμίζονται τά καθήκοντα, 
δικαιώματα, εκπαίδευσις ώς καί πάσα έτέρα λεπτομέρεια 
άφορώσα τήν έν γένει κατάστασιν τούτων. 

6. Κατόπιν άποφάσεως Κυνηγετικών Όργανώσεων, έπι- 
πέδου Κυνηγετικής Συνομοσπονδίας καί "Ομοσπονδίας, δύ- 
ναται νά άποστέλωνται έτησίως πρδς μετεκπαίδευσιν εις 
τδ εξωτερικόν εις εΐδικάς σχολάς, δαπάναις της αίτούσης 
Κυνηγετικής Όργανώσεως, μέχρι δύο (2) ύπάλληλοι Κλά¬ 
δου ΑΤ2 Δασολογικοϋ έξ έκάστης Ε.Κ.Π. 

’Άρθρον 5. 

Αποζημιώσεις. 

1. Διά τάς ύπδ τών θηραμάτων προκαλουμένας ζημίας 
έπί τών ιδιωτικών γεωργικών έκτάσεων τών κειμένων έντδς 
τών δρίων της Ε.Κ.Π. καταβάλλεται πρδς τούς δικαιούχους 
άποζημίωσις ύπδ τάς κάτωθι προϋποθέσεις : 

α) Άποζημίωσις καταβάλλεται εις άς περιπτώσεις αί 
άγροζημίαι είναι έμφανώς μεγαλύτεραι τών συνήθων τοί- 
ούτων τών προερχομένων συνήθως έκ τής δράσεως, στρου¬ 
θιών, ποντικών, έντόμων, κορακοειδών κ.λπ. 

β) Δέν αναγνωρίζονται ώς άγροζημίαι αΐ προκαλούμεναι 
ύπδ τών κατοικίδιων παραγωγικών ζώων. 

γ) Δέν θεωρείται ώς άγροζημία ή βοσκή θηραμάτων εις 
φυσικούς λειμώνας, δάση καί θαμνοτόπους, ώς καί χέρσους 
ή άγραναπαυομένους άγρούς, καθώς καί εις μή έκμεταλευο- 
μένας γεωργικώς έκτάσεις. 

δ) Δέν θεωρείται άγροζημία πάσα καταγγελλομένη φθορά 
•έπί οίασδήποτε ύπερβοσκημένης έκτάσεως. 

ε) Δέν θεωρείται ζημία ή νομή καρπών, φύλλων, κλώ¬ 
νων κ.λπ. έπί αύτοφυών δένδρων καί θάμνων ή τοιούτων 
φυτευθέντων ή έξευγενισθέντων δαπάναις τής Ε.Κ.Π. 

στ) Πρδς άπαίτησιν δικαιώματος καταβολής άποζημιώ- 
σεως άπαιτεΐται αΐτησις τοϋ ένδιαφερομένου πρδς τήν άρμο- 
δίαν Δασικήν Αρχήν έπί τής προκληθείσης ζημίας καί 
έντδς μηνδς άπδ τής προσκλήσεως ταύτης, εις ήν άναγρά- 
φοντα-ι πλήρη στοιχεία τής έκτάσεως (θέσις, έκτασις, είδος 
καλλιέργειας, ύψος ζημίας καί ημερομηνία φθοράς κ.λπ.). 

ζ) Δασολόγος οριζόμενος δι’ άποφάσεως τοϋ 'Υπουργοϋ, 
έπιλαμβάνεται έντδς 4ημέρου άπδ τής υποβολής τής αίτή- 
σεως τής έκτιμήσ. ως τής ζημίας βάσει τής αίτήσεως, οπότε 
συντάσσεται πρακτικόν ύπογραφόμενον παρά τοϋ Δασολό¬ 
γου καί τοϋ αΐτοϋντος. 

2. Εις τούς κτηνοτρόφους συνεπεία φθοράς έκ τής δρά¬ 
σεως τών έπιβλαβών θηραμάτων έπί τών ζώων των, κατα¬ 
βάλλεται άποζημίωσις, άμα τή διαπιστώσει ταύτης ύπδ 
Δασολόγου, όριζομένου ύπδ τοϋ 'Τπουργοϋ κατόπιν αίτή- 
σεως τοϋ ένδιαφερομένου ύποβληθησομένης έντδς 15θημέ- 
ρου άπδ τής προκλήσεως ταύτης καί ένορκου καταθέσεως 
τούτου περί τοϋ άριθμοϋ τών άπολεσθέντιον, τοϋ είδους τοϋ 
ζώου, τής ηλικίας κ.λπ. 

3. Έν περιπτώσει μή ύπογραφής τοϋ πρακτικού ύπδ τοϋ 
αΐτοϋντος τήν έξετάσιν, τής αίτήσεως έπιλαμβάνεται δευ¬ 
τεροβαθμίους έπιτροπή, συγκροτουμένη ύπδ τοϋ 'Υπουργοϋ 
Γεωργίας, άποτελουμένη έκ τοϋ προϊσταμένου τής Δασικής 
’Δρχής, τοϋ Δ/ντοΰ Γεωργίας τοϋ οικείου Νομοϋ καί τοϋ 
Αγρονόμου εις τήν περιφέρειαν τοϋ οποίου συνετελέσθη ή 
ζημία έπί γεωργικών έκτάσεων ή τήν κτηνοτροφίαν. Εις 
τά μέλη τής Επιτροπής ταύτης, πλήν τής ήμερησίας έκτος 
έδρας άποζημιώσεως καί τών οδοιπορικών εξόδων, ούδεμία 


άποζημίωσις καταβάλλεται. Δι’ άποφάσεως τοϋ.'Τπουργοϋ 
Γεωργίας ρυθμίζονται λεπτομέρειαι έπί τής διαδικασίας 
διαπιστώσεως, έκτιμήσεως, καταβολής κ.λπ. τών ζημιών 
έπί τών γεωργικών έκτάσεων καί κτηνοτροφίας. > 

Άρθρον 6. 

Ίδιωτικαί Ε.Κ.Π. 

1. Ίδιωτικαί Έλεγχόμεναι Κυνηγετικαί Περιοχαί χαρα¬ 
κτηρίζονται κατά τάς διατάξεις τής παραγράφου 13 τοϋ 
άρθρου 254 τοϋ Ν.Δ. 86/1969. 

2. Ή λειτουργία τών ιδιωτικών Ε.Κ.Π. καί ή έκμετάλ- 
λευσίς των άρχεται μετά τήν έκδοσιν της κατά τάς διατάξεις 
τής προηγουμένης παραγράφου ύπουργικής άποφάσεως 
καί έξασφάλισιν τοϋ αναγκαίου άριθμοϋ θηραμάτων. 

3. Διά τήν λειτουργίαν τής Ε.Κ.Π., κατ’ έτος συντάσ- 
σεται πρόγραμμα Θήρας μερίμνη τοϋ ιδιοκτήτου αυτής, τδ 
όποιον περιλαμβάνει άπαντα τά έν τη παραγράφω 3 του 
άρθρου 3 τοϋ παρόντος στοιχεία καί έγκρίνεται κατά τήν 
αυτήν διαδικασίαν ώς εις τήν δημοσίαν Ε.Κ.Π. 

4. Συνιδιόκτητοι έκτάσεις είς άς τδ Δημόσιον μετέχει 
κατά τδ μικρότερον ποσοστδν ιδιοκτησίας δύναται δΓ 
άποφάσεως τοϋ 'Τπουργοϋ Γεωργίας, κατόπιν αίτήσεως τών 
συνιδιοκτητών μετά πρότασιν τών περιφερειακών δασικών 
αρχών καί γνώμην τοϋ Τεχνικού Συμβουλίου Δασών νά 
χαρακτηρίζωνται ώς ίδιωτικαί Ε.Κ.Π. Διά τήν έκχώρησιν 
τής χρήσεως τών έκτάσεών του τδ Δημόσιον δικαιούται 
μισθώματος καθοριζομένου δι’ άποφάσεως τοϋ 'Τπουργοϋ 
Γεωργίας, μετά γνώμην τοϋ Τεχνικού Συμβουλίου Δασών, 
δυναμένου νά άναπροσαρμόζεται μετά δεκαετίαν. 

5. Ιδιωτική Ε.Κ.Π. δύναται νά έκμισθοΰται πρδς νο¬ 
μικά ή φυσικά πρόσωπα, κυνηγητικάς οργανώσεις, τοϋ 
μισθωτού ύποκειμένου είς τάς αύτάς μέ τδν Ιδιοκτήτην υπο¬ 
χρεώσεις. 

6. Συνιδιοκτήται ιδιωτικής Ε.Κ.Π., δύνανται κατά τάς 
διατάξεις τοϋ Άστικοΰ Κώδικος νά έκχωροΰν τδ δικαίωμα 
όργανώσεως, λειτουργίας καί έκμεταλλεύσεως τής Θήρας 
έπί τής χαρακτηρισθείσης ώς Ε.Κ.Π. συνιδιοκτήτου έκτά- 
σεώς των είς. τδ 'ΐπουργεΐον Γεωργίας. 'Η διάρκεια τής 
έκχωρήσεως δέν δύναται νά είναι μικροτέρα τών δέκα (10) 
έτών. Δι’ άποφάσεως τοϋ 'Τπουργοϋ Γεωργίας μετά γνώμην 
τοϋ Τεχνικού Συμβουλίου Δασών καθορίζονται, τδ έτήσιον, 
ύπέρ τών συνιδιοκτητών έκ τής τοιαύτης έκχωρήσεως, 
δικαίωμα Θήρας, ώς καί τά τής διαχειρίσεως καί έκμεταλ¬ 
λεύσεως τών ιδιοκτήτων έκτάσεών των, καθώς έπίσης καί 
πάσα έτέρα λεπτομέρεια σχέσιν έχουσα πρδς τήν ρύθμισιν 
θέματος τής ιδιωτικής Ε.Κ.Π. 

7. ΔΓ άποφάσεως τοϋ 'Τπουργοϋ Γεωργίας, δύναται νά 
άρθή κατόπιν προτάσεως τής άρμοδίας Δασικής Αρχής 
καί μετά γνώμην τοϋ Τεχνικού Συμβουλίου Δασών, ό χαρα¬ 
κτηρισμός ιδιωτικών έκτάσεων ώς Κυνηγετικών Περιοχών, 
έάν αύταί έντδς διετίας άπδ τοϋ χαρακτηρισμού των ώς 
τοιούτων, δέν αρχίσουν λειτουργοΰσαι. 

8. Άν ή λειτουργία καί ή διαχείρισις ιδιωτικής Ε.Κ.Π. 
δέν ένεργήτάι συμφώνως πρδς τάς διατάξεις τοϋ παρόντος, 
ή οσάκις κρίνεται ασύμφορος ή λειτουργία της διά τήν έν 
γένει θηραματικήν οικονομίαν τής περιφέρειας, μετ’ είσή- 
γησιν Τριμελούς Επιτροπής, έπιβάλλεται ύπδ τοϋ 
Νομάρχου τής περιοχής πρόστιμον είς τδν ιδιοκτήτην 
ή μισθωτήν διά τήν πρώτην περίπτωσιν ή άνακαλεΐται κατά 
τήν διαδικασίαν τής παραγράφου 7 τοϋ παρόντος, ή περί 
χαρακτηρισμού ώς ιδιωτικής Ε.Κ.Π. άπόφασις, διά τήν 
δευτέραν περίπτωσιν. Τδ ώς άνω ύποβαλλόμενον πρόστιμον 
καταβάλλεται ύπέρ · Κ.Τ.Γ.Κ. καί Δασών (Κεφάλαιον Θή¬ 
ρας). 'Η έν λόγω Έπιτροπή, συγκροτουμένη δ Γ άποφάσεως 
τοϋ οικείου Νομάρχου, άποτελεΐται ύπό τοϋ προϊσταμένου 
τών Δασικών Υπηρεσιών, τοϋ Δ/ντοΰ Γεωργίας καί τοϋ 
Δ/ντοΰ Εσωτερικών τής οικείας Νομαρχίας. Είς τά μέλη 
τής Επιτροπής ταύτης, πλήν τής ήμερησίας έκτδς έδρας 
άποζημιώσεως καί τών οδοιπορικών έξόδων, ούδεμία άπο- 
ζημίωσις καταβάλλεται. 

9. Οί ίδιοκτήται ή οί μισθωτά! τών Ε.Κ.Π. ύποχρεοϋνται 
δμοϋ μετά τοΰ άναλυτικοϋ προϋπολογισμού έσόδων και 
έξόδων, νά τηρούν τά απαραίτητα βιβλία διαχειρίσεως τοΰ 
χρηματικού καί ύλικοϋ, θεωρούμενα ύπό της Δασικής αρχής, 
είς ήν ύπάγεται ή περιοχή καί υποκείμενα εις την παρα¬ 
κολούθησήν καί έλεγχον τοϋ Δασάρχου. 

10. 'Η έποπτεία τής λειτουργίας των ιδιωτικών Ε.Κ.Π. 
άσκεΐται ύπο της Δασικής υπηρεσίας διά των οργάνων 


■Όροι - Προϋποθέσεις Θήρας εντός των Ε.Κ.Π. 

1. Δικαίωμα προς Θήραν εντός Ε.Κ.Π. κέκτηται πας 
οστις δύναται νά εφόδιασθή δι’ άδειας Θήρας, κατά τάς κει- 
μένας, περί αυτής διατάξεις (άρθρον 262 Ν.Δ. 86/69), 
ίσχυούσης διά τήν Κυνηγετικήν Περιφέρειαν τής Ε.Κ.Π., 
έπί πλέον δέ νά έφοδιάζηται καί δι’ ειδικής άδειας Θήρας. 
Δι αποφασεως τοΰ 'Τπουργοϋ Γεωργίας δημοσιευομένης 
διά τής Έφημερίδος τής Κυβερνήσεως, καθορίζονται ό 
τύπος, ή μορφή καί τά στοιχεία τής ειδικής άδειας Θήρας, 
η διαδικασία έκδόσεως ταύτης καί τά άπαιτούμενα δικαιο- 
λογητικα ως επίσης καί πάσα έτέρα λεπτομέρεια έπί τοϋ 
τρόπου καί των προϋποθέσεων έκδόσεως τής ειδικής ταύτης 
άδειας. 

2. Η Θήρα εντός τής Ε.Κ.Π. άσκεΐται διά των συνήθων 
μέσων Θήρας, ως ταϋτα καθορίζονται έν άρθρω 252 τοϋ Ν. 
Δ/τος, 86/1969, τούτων δυναμένων νά περιορισθοΰν διά τοϋ 
συνταχθησομένου Κανονισμοϋ Λειτουργίας των Ε.Κ.Π. 

3. Ή,Θήρα των εΰγενών θηραμάτων άσκεΐται διά χρή- 
σεως βλήματος καί ουχι σφαιριδίων. Εύγενή θηράματα νο¬ 
ούνται ολα τα είδη ελάφου, η δορκάς ή γκαζέλα, τό άγριο- 
πρόβατον, όλα τά είδη αιγάγρου καί ή άντιλόπη. 

4. Ή Θήρα άρχεται άπό 15ης Ιουλίου καί λήγει τήν 
ΙΟην Μαρτίου τοϋ επομένου έτους. Εΐδικώτερον κατ’ είδος 
θηράματος ή, χρονική περίοδος καθορίζεται ως κάτωθι : 

α) Διά τήν κοινήν καί πλατύκερον έλαψον άπό 15)8- 
30)11 ' 

β) Διά τήν δόρκάδα άπό 15/7-30/11 
γ) Διά τό άγριοπρόβατον (Μουφλόν) άπό 15/10-31/12 
δ) Διά τον αίγαγρον άπό 15/9-31/12 
ε) Διά τό άγριοκάτσικο άπό 15/9-31/12 
στ) Διά τόν άγριόχοιρον άπό 15/10-31/1 
ζ) Διά τόν λαγωόν άπό 1/10-31/12 
η) Διά τόν άγριοκόνικλον άπό 15/9-10/1 
θ) Διά τόν φασιανόν άπό 15/10-15/12 
ι) Διά τήν ορεινή πέρδικα άπό 1/10-15/12 
ια) Διά τήν πεδινή πέρδικα άπό 20/9-30/11 
ιβ) Διά τόν κολίνον (γραμμ. δρτυγα) άπό 15/11-15/12 
ιγ) Διά τόν κοινόν δρτυγα άπό 1/9-20/10 
ιδ) Διά τάς τρυγόνας άπό 20/8-20/10 
ιε) Διά τά λοιπά περιστεροειδή άπό 1/10-31/1 
ιστ) Διά τά υδρόβια άπό 10/8-10/3 
ιζ) Διά τά λοιπά δενδρόβια άπό 20/8-31/1 

5. Διά τοΰ έτησίου προγράμματος Θήρας, δύναται. νά 
τροποποιήται ή άνωτέρω χρονική περίοδος άναλόγως τοΰ 
είδους, φυλής και γένους θηράματος μέ γνώμονα τήν έξασφά- 
λισιν τής αναπαραγωγής, άναπληθυσμοΰ καί άναπτύξεως 
των νεογνών καί νεοσσών. 

6. Δια τα λοιπά είδη ό χρόνος Θήρας τούτων καθορί¬ 
ζεται ,δι άποφάσεως τοΰ 'Τπουργοϋ Γεωργίας. 

7. Η Θήρα άρχεται μίαν (1) ώραν μετά τήν άνατολήν 
τοΰ ήλίου καί λήγει δυο (2) ώρας πρό τής δύσεως έξαιρέσει 
τών εύγενών θηραμάτων, τών άγριοχοίρων, τών υδροβίων 
πτηνών και τών επιβλαβών, τών οποίων αί ώραι Θήρας 
καθορίζονται διά τοΰ έτησίου προγράμματος Θήρας. 

8. Οί κυνηγοί συνοδεύονται πάντοτε υπό έντεταλμένου 
οργάνου ,τής Ε.Κ.Π. εις τάς έντολάς καί υποδείξεις τοϋ 
οποίου οφείλουν νά ύπακούουν άνευ άντιρρήσεως. 

9. Τήν Ε.Κ.Π. δύναται νά έπισκέπτωνται δσοι έπιθυ- 
μοΰν να γνωρίσουν τήν πανίδα καί χλωρίδα ταύτης άλλά 
καί δια λόγους επιστημονικούς, ψυχαγωγίας καί μαθήσεως. 


'Ο τρόπος, ό χρόνος, ό τόπος, ή συμπεριφορά καί αί λοιπαί 
υποχρεώσεις έντός τοΰ χώρου τής Ε.Κ.Π. τών έπισκεπτών 
ρυθμίζονται διά τοΰ έτησίου προγράμματος Θήρας. 

10. 'Η Θήρα έντός τής Ε.Κ.Π. άσκεΐται υπό εύνοϊκάς 
καιρικάς συνθήκας καί καλής όρατότητος. 

11. "Εκαστος κυνηγός δύναται νά χρησιμοποιή μέχρι 
δύο κυνηγετικούς κύνας, ούχί δμως ΐχνηλάτας - διώκτας καί 
πειθαρχοΰντας άπολύτως είς αύτόν άλλως δέν έπιτρέπεται 
ή είσοδος τοιούτων. Κατά τήν μετάβασιν καί άποχώρησιν 
τών κυνηγών έκ τοΰ τόπου κυνηγίου, οί κυνηγετικοί κΰνες 
δέον νά είναι προσδεδεμένοι καί νά όδηγοΰνται ύπο τοΰ 
κατόχου των άσφαλώς. 

12. 'Ο κυνηγός ό έχων τήν μόνιμον πραγματικήν κα¬ 
τοικίαν έντός τοΰ χώρου τής Ε.Κ.Π. καταβάλλει μειωμένα 
τέλη διά τήν ειδικήν άδειαν Θήρας καθώς καί διά τήν άξίαν 
τών θηρευομένων θηραμάτων, τό αύτό ισχύει καί διά τούς 
μονίμους πραγματικώς κατοικοΰντας κυνηγούς τοΰ Νομοΰ 
εις δ ύπάγεται ή Ε.Κ.Π. Τά άνωτέρω μειωμένα τέλη καί 
τυχόν λοιποί ευνοϊκοί δροι διά τούς άνωτέρω καθορίζονται 
διά τοΰ έτησίου προγράμματος Θήρας. 

13. Η διαδικασία τής καταγραφής τών ύπο τοΰ κυνηγοΰ 
θηρευομένων θηραμάτων, ό άριθμός, τό είδος, τό γένος καί 
τά τής οικονομικής συναλλαγής τούτου μετά τής Ε.Κ.Π. 
ως και πάσα ετέρα λεπτομέρεια άφορώσα τήν άρτιωτέραν 
όργάνωσιν τοΰ θέματος τούτου, ρυθμίζονται δι’ άποφάσεως 
τοΰ 'Τπουργοϋ Γεωργίας. 

"Αρθρον 8. 

Απαγορεύσεις Θήρας έντός τής Ε.Κ.Π. 

1. Απαγορεύεται ή άσκησις Θήρας διά τό χρονικόν διά- 
στημα από 11ης Μαρτίου έως καί 14ην 'Ιουλίου. Κατά τό 
ως άνω χρονικόν διάστημα δύναται νά έπιτραπή ή Θήρα 
μόνον άσθενών γεγηρακότων άρρένων έπικινδύνων διά τήν 
ζωήν τών άλλων, τών χαρακτηριζομένων ως επιβλαβών θη¬ 
ραμάτων, ως καί η συλληψις διά τήν μεταφοράν άλλαχοΰ 
ή δι’ έπιστημονικούς σκοπούς μόνον παρ’ οργάνων τής Ε.Κ.Π. 
(άρθρον 259 παραγ. 2 Ν.Δ. 86/69). 

2. Απαγορεύεται η κατασκευή οίωνδήποτε εγκατα¬ 
στάσεων. προκαλουντων επικινδύνους ρυπάνσεις ή μολύνσεις 
τοΰ περιβάλλοντος άνευ λήψεως τών άπαραιτήτων επιστη¬ 
μονικών και τεχνικών μέσων άσφαλείας γενικώς τοΰ περι¬ 
βάλλοντος καί είδικώς τοΰ θηράματος. 

Πααα δημοσία άρχή, οργανισμός δημοσίου ή ιδιω¬ 
τικού δίκαιου, η φυσικόν προσωπον έκτελών έργασίας ή 
έ ΡΥ α > ή ,προβαΐνον είς έργασίας ύποχρεοΰται νά λαμβάνη 
παντα τά ύπό τής θηραματολογικής έπιστήμης μέτρα δια- 
τηρησεως τοΰ βιοτόπου, άπαγορευομένης τής καταστρφής 
ή τής φθοράς αύτοΰ. 

4. Πρός άποφυγήν ρυπάνσεως τοϋ τοπίου έντός τοΰ 
χώρου τής Ε.Κ.Π. προκλήσεως πυρκαϊών καί ζημιών έν 
γένει,, καθορίζονται υπό της Δασικής Αρχής οί χώροι κατα- 
σκηνο^σεως των πασης φυσεως έπισκεπτών καί διερχομένων 
οι όποιοι ύποχρεοϋνται νά τηροΰν τά ύπό τών έντεταλμένων 
οργάνων ύποδεικνυόμενα μέτρα. 

5. Κατά τήν κατασκευήν άρδευτικοΰ δικτύου ή δέσμευ¬ 
σήν φυσικών πηγών ύποχρεοΰται ό κατασκευαστής νά λαμ- 
βανη τα ενδεδειγμενα μέτρα καί νά άφίνη έλευθέραν ροήν, 
ποσότητα^υδατος τουλάχιστον είς 20% τής άρχικής παροχής 
ώστε να, εξασφαλίζεται ή παροχή δδατος καί ή προστασία 
του θηράματος και τών ζωων καί πτηνών έν γένει. 

5 6. Δια την προστασίαν των καλλιεργειών άπαγορεύεται 
είς τον κυνηγόν νά εισέρχεται έντός αύτών έκτος έάν άλλως 
ρυθμίζεται δια τοΰ έτησίου προγράμματος Θήρας. 

,7· Απαγορεύεται ή κοπή, έκρίζωσις, έκθάμνωσις, έκ- 
χερσωσις εκτάσεων άνευ άδειας τής άρμοδίας Δασικής Αρ¬ 
χής (άρθρον 259 παρ. 3 Ν.Δ. 86/69). 

8· ( Απαγορεύεται ή μεταφορά είς τόν χώρον τής Ε.Κ.Π. 
παντός είδους θηράματος ώς καί ή έξαπόλυσίς του, έάν 
τοΰτο δέν προέρχεται άπό κρατικόν έλληνικόν έκτροφεΐον 
η δεν, συνοδεύεται υπό πιστοποιητικού ύγείας αύτοΰ καί 
βεβαιωσεως υπευθύνου άρχής δτι τό έκτροφεΐον ή ή περιοχή 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 


1177 


έκ τής οποίας προέρχεται δέν ένεφάνισεν κατά τήν τελευ- 
ταίαν 3ετίαν επιζωοτικήν άσθένειαν. 

9. Απαγορεύεται ή διατήρησις ή ή καθ’ οίονδήποτε τρό¬ 
πον χρησιμοποίησις κυνών, έφ’ όσον δέν διαθέτουν πι¬ 
στοποιητικών της κτηνιατρικής ύπηρεσίας ότι έχουν υπό 
τη προληπτική αγωγή κατά τοϋ εχινοκόκκου και των έπι- 
κινδύνων, διά τον άνθρωπον, την άγρια πανίδα καί τά κα¬ 
τοικίδια ζώα, παρασίτων τοϋ πεπτικού καί αναπνευστικού 
συστήματος. 

10. Απαγορεύεται ή άπόρριψις είς ελεύθερον ή περιφρα- 
γμένον χώρον έντδς καί έκτός τών χωρίων, άγροικιών, πτη¬ 
νοτροφείων, βουστασίων, χοιροστασίων, ποιμνοστασίων κλπ. 
θανόντων ζώων ή πτηνών. Ταΰτα δέον νά θάπτωνται εντός 
της γης, κατά τρόπον άσφαλή ώστε νά μην δύνανται νά έκ- 
ταφοϋν παρά τών σαρκοφάγων ζώων, ή νά καίωνται. 

11. Απαγορεύεται ή Θήρα μη άνεπτυγμένων θηραμάτων. 
'Ως ανεπτυγμένα θηράματα νοούνται : α) ή εύγενής καί 
πλατύκερος έλαφος ηλικίας άνω τών δύο (2) έτών, β) 
ή δορκάς τών δέκα πέντε (15) μηνών, γ) δ αίγαγρος τών 
δύο (2) έτών, δ) τό άγριοπρόβατον τών τριών (3) έτών, 
ε) ό αγριόχοιρος τών δύο (2) έτών, στ) ή γκαζέλα τών 
τριών (3) έτών. Τά πτερωτά θηράματα θεωρούνται άνε- 
πτυγμένα μετά τήν συμπλήρωσιν πέντε (5) μηνών ζωής. 

12. Απαγορεύεται ή Θήρα κατά τάς περιόδους παρατε- 
ταμένων χιονοπτώσεων, ξηρασίας, πλημμυρών ώς καί 
έπιδημιών. 

13. Επιβάλλεται ύποχρεωτικώς ή λήψις τών ένδεδειγμέ- 
νων μέτρων παρά τών κτηνιατρικών άρχών έν περιπτώσει 
έπιζωοτιών καί κινδύνων μεταδόσεως τής άσθενείας. 

Αρθρον 9. 

Οικονομικά! διατάξεις. 

1. 'Υπό τής Δασικής 'Τπηρεσίας εις τήν άρμοδιότητα 
τής οποίας ύπάγεται Ε.Κ.Π. συντάσσεται προϋπολογισμός 
έσόδων καί έξόδων αυτής υποβαλλόμενος δύο μήνας του¬ 
λάχιστον πρό τής ένάρξεως τοϋ οίκονομικοΰ έτους, είς 
τό 'Τπουργεϊον Γεωργίας. 'Ο προϋπολογισμός ούτος, μετά 
γνώμην τοϋ Τεχνικοΰ Συμβουλίου Δασών, έγκρίνεται ΰπό 
τοϋ 'Τπουργοΰ Γεωργίας. 

2. "Εσοδα τών Ε.Κ.Π. είναι άπαντες οί έξ αύτής πόροι, 
ήτοι : 

α) 'Η αξία τών φονευομένων καί παραλαμβανομένων 
υπό τών κυνηγών θηραμάτων. 

β) *Η αξία τών θηρευθέντων καί μή παραλαμβανομένων 
μερικώς ή όλικώς υπό τών κυνηγών θηραμάτων. 

γ) Ή άξια τών τραυματιζομένων καί μή συλλαμβανο- 
μένων υπό τών κυνηγών θηραμάτων. 

δ) 'Η άξία έκποιήσεως παρά τής Ε.Κ.Π. παντός θη- 
ρευθέντος ή συλληφθέντος ζώου ή πτηνοΰ. 

ε) 'Η άξία τών άπορριπτομένων τροπαίων τών εύγενών 
θηραμάτων. 

στ) Τά τέλη έκδόσεως τών ειδικών άδειών Θήρας τών 
κυνηγετικών περιοχών. 

ζ) 'Η άξία πωλουμένων ζώντων θηραμάτων άναπαρα- 
γωγής καί ώών. 

η) Τά έσοδα τά άναλογοϋντα εις τό Δημόσιον έκ τών 
ιδιωτικών Ε.Κ.Π. ή περιφέρεια τών όποιων περιλαμβάνει 
καί έκτάσεις τοϋ Δημοσίου. 

θ) Τά έσοδα τά άναλογοϋντα είς τό Δημόσιον έκ μισθω¬ 
μάτων τών ιδιωτικών Ε.Κ.Π., αϊτινες μισθουνται εις φυσικά 
ή νομικά πρόσωπα καί συμπεριλαμβάνουν και εκτάσεις τοϋ 
Δημοσίου. ^ 

ι) Αί τυχόν προσφορά! ειδών ένδύσεως και υποδησεως 
καί λοιπών έφοδίων διά τούς θηροφυλακας των Ε.Κ.Π. 
υπό τών κυνηγετικών Όργανωσεων αιτινες δύνανται να 
διαθέτουν, ύφ’ οίανδήποτε νομικήν σχέσιν, μέσα κινησεως 
ή άλλα άναγκαϊα όργανα ή μηχανήματα είς τήν άρμοδίαν 
Δασικήν Αρχήν διά τήν άποκλειστικήν χρήσιν αυτών εις 
άνάγκας τής Ε.Κ.Π. 

ια) Παν έτερον έσοδον προβλεπόμενον υπο τών σχετικών 
διατάξεων τοϋ Ν. Δ/τος 86/1969, τοϋ Ν. 177/75 καί τοϋ 
παρόντος. 


3. Έξοδα τών Ε.Κ.Π. είναι άπασαι αΐ δαπάναι αί άφο- 
ρώσαι είς τήν έκτέλεσιν τών προγραμματιζομένων διά τό 
έτος καί προβλεπομένων έργων καί έργασιών υπό τής Ιδρυ¬ 
τικής μελέτης τής Ε.Κ.Π. καί τών είδικωτέρων άναπτυ- 
ξιακών μελετών ταύτης ώς καί αί λειτουργικά! τοιαΰται, 
ήτοι : 

α) Αί πάσης φύσεως άποδοχαί πάσης κατηγορίας προ¬ 
σωπικού Ιδιωτικού Δικαίου. 

β) Αί καταβολαι άμοιβών τών τεκμηρίων τών φονευο¬ 
μένων έπιβλαβών θηραμάτων, ζώων, έρπετών. 

γ) 'Η διατροφή τών θηραμάτων καί τής άγριας πανίδος 
έν γένει. 

δ) Αί δαπάναι πάσης φύσεως υλικών καί οίωνδήποτε 
μέσων χρησιμοποιουμένων διά τήν προστασίαν, άνάπτυξιν 
καί διαβίωσιν τών θηραμάτων καί λειτουργίαν τής Ε.Κ.Π. 

ε) Αί δαπάναι άγορας θηραμάτων έκ τοϋ έξωτερικοϋ - 
έσωτερικοΰ. 

στ) Αί δαπάναι ιματισμού, ύποδήσεως, έξαρτήσεως καί 
όπλισμοΰ τοϋ προσωπικοΰ. 

ζ) ΑΙ προμήθειαι όπλων καί πυρομαχικών. 
η) Αί άποζημιώσεις έπί γεωργικών εκτάσεων καί κτη¬ 
νοτροφίας. 

θ) 'Η δαπάνη άγορας καί ένοικιάσεως ιδιωτικών έκτά- 
σεων. 

ι) Αί πάσης φύσεως δαπάναι διά τήν βελτίωσιν τοϋ βιο¬ 
τόπου έπί δημοσίων ή μή έκτάσεων. 

ια) 'Η κατασκευή φυλακείων, περιπτέρων, περιφράξεων 
καί παντός έν γένει έργου, ώς άνορύξεις φρεάτων άρτεσιανών 
κλπ. σκοπόν έχοντος, τήν άνάπτυξιν καί προστασίαν τοϋ 
θηράματος, ώς καί τήν έξυπηρέτησιν τών κυνηγών καί έπι- 
σκεπτών καί τήν έν γένει άνάπτυξιν τής Ε.Κ.Π. 

ιβ) Αί πάσης φύσεως δαπάναι, πρός ένίσχυσιν τοϋ άγρο- 
τικοΰ καί δασοπονικοΰ εισοδήματος, τών ιδιοκτητών γεωργι- 
κών ή δασοπονικών έκμεταλλεύσεων, τών έντός τής Ε.Κ.Π. 
ευρισκομένων καταβαλλόμεναι ώς τέλος χρήσεως τής νομής 
τής Θήρας. 

4. Δι’ έκάστην Ε.Κ.Π. τηρούνται παρά τής Δασικής 
Υπηρεσίας είς ήν υπάγεται αυτή, Ιδιαίτερα βιβλία διαχει- 
ρίσεως χρηματικού καί ΰλικοΰ καθοριζόμενα οι’ άποφάσεως 
τοϋ 'Τπουργοΰ Γεωργίας. 

5. Τήν ευθύνην τής είσπράξεως τών έσόδων καί τής έκτε- 
λέσεως τών πάσης φύσεως δαπανών τής Ε.Κ.Π. Ιχει ή 
Δασική Υπηρεσία είς τήν περιφέρειαν τής όποίας ύπάγεται 
αδτη. 

6. Έντός μηνός άπό τής λήξεως τής Κυνηγετικής περιόδου 
υποβάλλεται ΰπό τής άρμοδίας Δασικής Υπηρεσίας λεπτο¬ 
μερής άπολογισμός έργων καί έργασιών τής έν γένει δρα- 
στηριότητος καί διαχειρίσεως τής Ε.Κ.Π. μεθ όλων των 
στοιχείων έσόδων καί έξόδων έγκρινόμενος μετά γνώμην 
τοϋ Τεχνικού Συμβουλίου Δασών ΰπό τοϋ Υπουργού 
Γεωργίας. 

"Αρθρον 10. 

Μεταβατικαί διατάξεις. 

Αί έκδοθεϊσαι άποφάσεις τοϋ 'Τπουργοΰ Γεωργίας, περί 
χαρακτηρισμού έκτάσεων ώς Κυνηγητικών Περιοχών, βάσει 
τών διατάξεων τοϋ Β.Δ. 134/1973 «περί τών προϋποθέσεων 
καί τοϋ τρόπου άσκήσεως τής Θήρας, έντός τών κυνηγετικών 
περιοχών, καί τής διαδικασίας έκμισθώσεως αυτών» ώς 
καί οί έγκριθέντες Κανονισμοί Λειτουργίας αύτών, έφ 1 όσον 
δέν χρήζουν προσαρμογής πρός τάς διατάξεις τοϋ παρόντος, 
διατηρούνται έν ίσχύι. 

"Αρθρον 11. 

Καταργούμεναι διατάξεις. 

’Από τής δημοσιεύσεως τοϋ παρόντος τό Β.Δ., 134/1973 
((περί τών προϋποθέσεων καί τοϋ τρόπου άσκήσεως της 
Θήρας έντός τών κυνηγετικών περιοχών, και διαδικασίας 
έκμισθώσεως αύτών» καταργεΐται. 


4478 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 


Εις τόν αυτόν έπί της Γεωργίας Υπουργόν, άνατίθεμεν 
τήν δημοσίευσιν καί έκτέλεσιν τοϋ παρόντος. 

Έν Άθήναις τη 7 Μαΐου 4977 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΠΟΥΡΓΟΣ ΓΕΩΡΓΙΑΣ 

ΙΩΑΝΝΗΣ ΜΠΟΥΤΟΣ 


( 2 ) 

ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΘ. 454 

Περί τροποποιήσεως καί συμπληρώσεως τοϋ Όργανισμοΰ 
τοϋ Γενικού Κρατικού Νοσοκομείου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ύπ’ όψει : 

1. Τάς διατάξεις : 

α) Τοϋ άρθρου 8 τοϋ Ν. 39/1975 «περί ρυθμίσεως θεμάτων 
τακτικοϋ προσωπικοΰ κλπ.» (ΦΕΚ.83 Α'). 

β) Τής παραγρ. 3 τοϋ άρθρου 24 τοϋ Ν.Δ. 2592/1953 
«περί όργανώσεως τής Ιατρικής Άντιλήψεως» (ΦΕΚ. 
254 Α'). 

γ) Τοϋ άρθρου 10 τοϋ Ν.Δ. 3097/1954 «περί τροποποιή¬ 
σεως καί συμπληρώσεως τοϋ Ν.Δ. 2592/1953 «περί όργα- 
νώσεως τής Ιατρικής Άντιλήψεως» (ΦΕΚ.253 Α'). 

δ) Τοϋ άρθρου 11 τοϋ Ν.Δ. 4352/1964 «περί διατάξεων 
άφορωσών τούς Δημοσίους 'Τπαλλήλους ώς καί περί κα- 
ταργήσεως Συμβουλίων, Επιτροπών τών Δημοσίων Υπη¬ 
ρεσιών κλπ.» (ΦΕΚ. 135 Α'). 

ε) Τών άρθρων 2, 3 καί 5 τοϋ Ν.Δ. 216/1974 «περί συ- 
στάσεως 'Τπουργείου Προεδρίας Κυβερνήσεως» (ΦΕΚ. 
367 Α'). 

2. Τήν ύπ’ άριθ. Δ3/2861/24.9.76 κοινήν άπόφασιν 
ΪΙρωθυπουργοϋ καί Υπουργού Κοινωνικών Υπηρεσιών περί 
άναθέσεως αρμοδιοτήτων είς τούς Υφυπουργούς Κοιν. 'ΐπη- 
ρ«ίών (ΦΕΚ. 1192 Β'). 

3. Τήν ύπ’ άριθμ. 2/27.1.77 γνώμην τοϋ Διοικητικού 
Συμβουλίου. 

4. Τήν ύπ’ άριθ. 169/14.2.77 γνωμοδότησιν τοϋ Συμβου¬ 
λίου τής Επικράτειας, προτάσει τών Υπουργών Προεδρίας 
Κυβερνήσεως, Οικονομικών καί Υφυπουργού Κοινωνικών 
'Τπηρεσιών, άποφασίζομεν : 

Άρθρον 1. 

Γενική Διάταξις. 

Ό ’Οργανισμός τοϋ Γενικοΰ Κρατικού Νοσοκομείου 
Αθηνών, ως οδτος ένεκρίθη διά τοϋ άπό 10-16.5.1958 Β. 
Διατάγματος (ΦΕΚ. 76 Α') καί έτροποποιήθη καί συνεπλη- 
ρώθη διά τών άπό 17-5.9.59 (ΦΕΚ. 111 Α'), 280/1960 
(ΦΕΚ.59 Α'), 100/1962 (ΦΕΚ 27 Α'), 494/1963 (ΦΕΚ. 
141 Α'), 335/1963 (ΦΕΚ.90 Ά), 808/1963 (ΦΕΚ.237 
Α'), 783/1965 (ΦΕΚ. 192 Ά), 345/1970 (ΦΕΚ.107 Ά) 
Β.Δ/των καί τών ύπ’ άριθμ. 391/73 (ΦΕΚ.286 Α'), 500/ 
1975 (ΦΕΚ. 163 Ά) καί 235/1976 (ΦΕΚ.86 Ά) Π. Δ/των 
καί τοϋ ύπ’ άριθμ. 260/1976 Νόμου «περί άντικαταστάσεως 
τοϋ Ρυθμιστικού Κέντρου Διαλογής άσθενών καί καθορισμού 
συστήματος Εφημερίας τών Νοσοκομείων Αττικής καί 
άλλων περιοχών τής χώρας», τροποποιείται καί συμπληροϋται 
ώς κάτωθι : 

Άρθρον 2. 

Αριθμός Κλινών. 

Ό αριθμός τών νοσηλευτικών κλινών τοϋ Νοσοκομείου 
ορίζεται είς πεντακοσίας (500). 

Άρθρον 3. 

Αί διϋτάξβΐς τοϋ άρθρου 2 άναφερόμεναι εις τήν διάρθρωσιν 
τών θέσεων τοϋ Κλάδου ΣΕ3 Τηλεφωνητών ή Ραδιοτηλε- 
φωνητών αντικαθίστανται ώς έπεται : 


Μόνιμοι Θέσεις 

Κλάδος ΣΕ3 Τηλεφωνητών ή Ραδιοτηλεφωνητών : 

Τέσσαρες (4) θέσεις επί βαθμώ 7ω' 

Είκοσι δύο (22) θέσεις έπί βαθμοϊς 12ω—8ω 


Άρθρον 4. 

Προσόντα διορισμού. 

Διά τάς θέσεις τοϋ Κλάδου ΣΕ3 Ενδεικτικόν Γ' τάξεως 
πλήρους Γυμνασίου ή ισοτίμου προς τοΰτο ή πτυχίον Σχολής 
Φάρου Τυφλών. 

Εις τόν έπί τών Κοινωνικών 'Τπηρεσιών Υφυπουργόν, 
άνατίθεμεν τήν δημοσίευσιν καί έκτέλεσιν τοϋ παρόντος II ρ. 
Διατάγματος. 

’Εν Άθήναις τή 13 Μαΐου 1977 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Λ. ΤΣΑΤΣΟΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΚΥΒΕΡΝΗΣΕΩΣ ΟΙΚΟΝΟΜΙΚΩΝ 

ΓΕΩΡΓΙΟΣ Ρ4ΛΛΗΣ ΕΥΑΓΓ. ΔΕΒΛΕΤΟΓΛΟΥ 

ΚΟΙΝΩΝΙΚΩΝ ΥΠΗΡΕΣΙΩΝ ΥΦΥΠΟΥΡΓΟΣ 

■ΩΑΝΝΗΣ ΚΕΦΑΛΟΓΙΑΝΝΗΣ 

(3) 

ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΘ. 455 


Περί καθορισμού τιμολογίου νοσηλίων τών Νοσηλευτικών 
Ιδρυμάτων καί τών Ιδιωτικών Κλινικών έν γένει. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


“Εχοντες ύπ’ όψει : 

1. Τάς διατάξεις τής παρ. 13 τοϋ άρθρου 12 τοϋ Ν. 
3796/57 «περί διαβαθμίσεως καί έντάξεως προσωπικού 
κατέχοντος προσωρινάς θέσεις». 

2. Τήν ύπ’ άριθ. Δ3/2861/24.9.1976 κοινήν άπόφασιν 
τοϋ Πρωθυπουργού καί 'Υπουργοΰ Κοινωνικών Υπηρεσιών 
«περί άναθέσεως άρμοδιοτήτων εις τούς Υφυπουργούς 
Κοινωνικών 'Τπηρεσιών» (ΦΕΚ 1192 τ. Β'). 

3. Τήν ύπ’ άριθ. 399/15.4.1977 γνωμοδότησιν τοϋ Συμ¬ 
βουλίου τής Επικράτειας, προτάσει τοϋ έπί τών Κοινω¬ 
νικών Υπηρεσιών Ύφυπουργρΰ, άπεφασίσαμεν. 


Άρθρον 1. 

Τό τιμολόγιον τοϋ ήμερησίου νοσηλίου τών Νοσοκο¬ 
μείων καί τών Ιδιωτικών Κλινικών τής χώρας καθορί¬ 
ζεται ώς ακολούθως : 

Α'. Γενικά Νοσοκομεία καί Γενικαί Ίδιωτικαί Κλινικαί. 

Μετά έξάμηνον άπό τής 
Άπό δημοσιεύσεως δημοσιεύσεως 

Θέσις Γ' 328 358 

» Ββ' 458 500 

» Βα' 652 712 

» Ά 717 782 


Β'. Νοσοκομεία Νοσημάτων Θώρακος ή Σανατόρια 
καί Ίδιωτικαί Φυματιολογικαί Κλινικαί (Σανατόρια). 


Θέσις Γ' 328 358 

» Ββ' 390 426 

» Βα' 522 570 

» Α' 575 628 


Γ'. Νευροψυχιατρικά Νοσοκομεία καί Νευροψυχιατρικαί 
Ίδιωτικαί Κλινικαί ώς καί Νοσοκομεία Αφροδισίων 
καί Δερματικών Νόσων. 

Θέσις Γ' 258 282 

» Ββ' 329 359 

» Βα' 422 460 

» Α' 529 577 

Δ'. Τμήμα άσθενών ήμέρας Αίγινητείου Νοσοκομείου 
άνεξαρτήτως θέσεως νοσηλείας. 

258 282 

Άρθοον 2. 

1 * / 

1. Τό τιμολ.όγιον τοϋ ημερησίου νοσηλίου : 
α) Των υπαλλήλων καί συνταξιούχων τοϋ Δημοσίου, 
ώς καί των δικαιουμένων περιθάλψεως έκ του Δημοσίου 
μελών οικογένειας αυτών καί 

β) Τών τακτικών υπαλλήλων τών Ν.Π.Δ.Δ. τών μη 
τυχόντων υποχρεωτικής άσφαλίσεως παρά τινι Ασφα¬ 
λιστικοί Όργανισμώ ή Ταμείω ώς καί τών μελών τών 
οικογενειών αυτών καθορίζεται ώς κάτωθι: 

Α'. Γενικά Νοσοκομεία καί Γενικαί Ίδιωτικαί Κλινικαί. 

Μετά έξάμηνον άπό της 


Άπό δημοσιεύσεοις τοϋ παρόντος δημοσιεύσεως 

Θέσις Γ' 305 332 

» Ββ' 360 392 

» Βα' 532 581 

» Α' 598 653 


Β'. Νοσοκομεία Νοσημάτων Θώρακος ή Σανατόρια 
καί Ίδιωτικαί Κλινικαί (Σανατόρια). 


Θέσις Γ' 305 332 

» Ββ' 315 343 

» Βα' 435 475 

» Α' 478 522 


Γ'. Νευροψυχιατρικά Νοσοκομεία καί Νευροψυχιατρικαί 
Ίδιωτικαί Κλινικαί ώε καί Νοσοκομεία Αφροδισίων. 
Θέσις Γ' 247 270 

,, Ββ' 282 307 

» Βα' 352 384 

» Α' 422 461 

Δ'. Τμήμα Ασθενών ημέρας Αΐγινητείου Νοσοκομείου 
ανεξαρτήτως θέσεως νοσηλείας. 

247 270 


Άρθρον 3. 

Τό τιμολόγιον τοϋ ημερησίου νοσηλίου τών προώρων 
βρεφών τών νοσηλευόμενων εις ειδικούς θαλάμους τών 
Νοσηλευτικών Ιδρυμάτων καί Ιδιωτικών Κλινικών ορί¬ 
ζεται : 

Άπό τής δημοσιεύσεως Μετά εξαμήνου άπό τής 

τοϋ παρόντος δημοσιεύσεως 

522 570 

Άρθρον 4. 

Τό τιμολόγιον νοσηλίων τών Κέντρων Αναπνευστικής 
Ανεπάρκειας καί Άνανήψεως καθορίζεται ώς ακολούθως : 

1. Ημερήσιον νοσήλιον ιδιωτών ασθενών. 

Άπό δημοσιεύσεως τοϋ Μετά εξαμήνου άπό τής 
παρόντος δημοσιεύσεως 

α) Δι’ όξεϊαν Αναπνευστικήν Ανεπάρκειαν. 

Θέσις Ββ' 1.087 1.186 

» Γ' 870 949 

β) Διά χρονιάν Αναπνευστικήν Ανεπάρκειαν. 

Θέσις Ββ' 540 589 

» Γ' 436 475 

2. Ημερήσιον νοσήλιον ήσφαλισμένων ώς καί δημοσίων 
υπαλλήλων. ΔΓ όξεϊαν καί χρονιάν άναπνευστικήν άνε- 
πάρκειαν άνεξαρτήτως τής θέσεως νοσηλείας δραχμας. 

Άπό δημοσιεύσεως Μετά εξαμήνου άπό τής 

τοϋ παρόντος δημοσιεύσεως 

652 712 

Άρθρον 5. 

Εις τό τέλος τής παραγρ. 3 τοϋ άρθρου 2 τοϋ /95/71 
Β. Δ/τος ώς καί εις τό τέλος τής παραγρ. 2 τοϋ άρθρου 3 
τοϋ 513/75 Π. Δ/τος, προστίθεται διάταξις έ'χουσα ουτω : 

Εις τήν έννοιαν τοϋ νοσηλίου περιλαμβάνονται αι ενδο- 
φλέβιαι καί αί ένδομυϊκαί ένέσεις ώς και αι αλλαγαι. 


Άρθρον 6. 

*Η παρ. 1 τοϋ άρθρου 13 τοϋ 513/75 Π. Δ/τος άντι,κα- 
θίσταται οΰτω : ν 

Τά έξοδα ναρκώσεως άναλόγως τοϋ είδους της έπεμβά- 
σεως καθορίζονται ο>ς κάτωθι : 

Μικρά 150 

Μεσαία 300 
Μεγάλη 450 
Βαρεία 450 

Έξ.Βαρεία 750 

Άρθρον 7. 

Αί διατάξεις τών παραγρ. 1 περ. α' καί. 2 τοϋ άρθρου 4. 
τοϋ παρόντος ώς καί αί παρ. 3 καί 4 τοϋ άρθρου 9 τοϋ 
513/75 Π. Δ/τος ισχύουν καί διά τάς μονάδας έντατικής 
παρακολουθήσεως. 

"Αρθρον 8. 

Καταργοΰνται άπό τής ισχύος τοϋ παρόντος αί διατάξεις 
τών άρθρων 2, 3, 4 παρ. 1, 9 παρ. 1. 10, 13 παρ. 1 καί 16 
παρ. 1 έδάφιον α' τοϋ 513/75 II. Δ/τος «περί καθορισμού 
τιμολογίων νοσηλίων τών Νοσηλευτικών Ιδρυμάτων καί 
τών Ιδιωτικών Κλινικών έν γένει» ώς καί έξόδων καί 
άμοιβής ιατρών ώρισμένων ειδικοτήτων». 

Εις τον έπί τών Κοινωνικών ’Τπηρεσιών Υφυπουργόν, 
άνατίθεμεν τήν δημοσίευσιν καί έκτέλεσιν τοϋ παρόντος 
Π. Διατάγματος. 

Έν Άθήναις τη 11 Μαίου 1977 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΦΥΠΟΥΡΓΟΣ ΚΟΙΝΩΝΙΚΟΝ ΥΠΗΡΕΣΙΩΝ 

ΙΒΑΝΝΗΧ ΚΕΦΑΛΟΓΙΑΝΝΗΧ 


ΣΥΜΒΑΣΕΙΣ 

- (4) 

Περί τροποποιήσεως τής άπό 2 Μαίου 1974 Συμβάσεως 
μεταξύ τοϋ Ελληνικού Δημοσίου καί τής Εταιρείας 

«ΑΝΩΝΥΜΟΣ ΕΛΛΗΝΙΚΗ ΕΤΑΙΡΕΙΑ ΧΗΜΙΚΩΝ 
ΠΡΟΊΌΝΤΩΝ ΚΑΙ ΛΙΠΑΣΜΑΤΩΝ» διά τήν έπέ- 
κτασιν τών έν Κασσάνδρα καί Έρμιόνη μεταλλείων της. 

ΣΥΜΒΑΣΙΣ 

Έν Άθήναις σήμερον την 13ην τοϋ μηνός Μαίου τοϋ 
έτους 1977, μεταξύ άφ’ ενός τοϋ Ελληνικού Δημοσίου, έκ- 
προσωπουμένου έν προκειμένω δυνάμει τών διατάξεων τοϋ 
άρθρου 4 τοϋ Ν. 4171/1961 ώς άντικατεστάθη ύπό τοϋ 
άρθρου 4 τοϋ Ν.Δ. 916/1971 ώς καί δυνάμει τής διατάξεως 
τοϋ άρθρου 1 (παρ. 1) τοϋ Ν. 159/1975, ύπό τοϋ Υπουργού 
Συντονισμού Παναγιώτου Παπαληγούρα, κατοίκου Αθηνών 
καί άφ’ έτέρου τής έν Άθήναις ^δρευούσης Εταιρείας, υπό τήν 
έπωνυμίαν «ΑΝΩΝΥΜΟΣ ΕΛΛΗΝΙΚΗ ΕΤΑΙΡΕΙΑ ΧΗ¬ 
ΜΙΚΩΝ ΠΡΟΊΌΝΤΩΝ ΚΑΙ ΛΙΠΑΣΜΑΤΩΝ» έκπροσω- 
πουμένηςέν προκειμένω ύπό τών Ίωάννου Κάντζια καί 
Ίωάννου Ευαγγέλου, δυνάμει τοϋ άπό 20.4.77 πρακτικού 
συνεδριάσεως τοϋ Διοικητικού αύτής Συμβουλίου, οδ 
κεκυρωμένον άντίγραφον έπισυνάπτεται είς τήν παρούσαν 
συνεφωνήθησαν, συνωμολογήθησαν καί έγένοντο άμοιβαίως 
άποδεκτά τά είς τά επόμενα άρθρα τής παρούσης Συμβάσεως 
οριζόμενα : 

Προοίμιον. 

Οί ώδε Συμβαλλόμενοι λαβόντες ΰπ’ 6ψιν : 

1. Τήν άπό 2 Μαίου 1974 ύπογραφεΐσαν Σύμβασιν μεταξύ 
τοϋ Ελληνικού Δημοσίου καί τής Εταιρείας «ΑΝΩΝΥΜΟΣ 
ΕΛΛΗΝΙΚΗ ΕΤΑΙΡΕΙΑ ΧΗΜΙΚΩΝ ΠΡΟ Ϊ ΟΝΤΩΝ 
ΚΑΙ ΛΙΠΑΣΜΑΤΩΝ», διά τήν ύπ’ αύτής πραγματοποίησή 
έπενδύσεως άξίας τετρακοσίων πεντήκοντα εκατομμυρίων 
(450.000.000) δραχμών, διά τήν έπέκτασιν τών έν Κασ¬ 
σάνδρα Χαλκιδικής καί Έρμιόνη Άργολίδος μεταλλείων 
της, διά τής. έκτελέσεως νέων μεταλλευτικών έργων πρός 
έξόρυξιν μικτών θειούχων καί χαλκούχων μεταλλευμάτων 
ώς καί έμπλουτισμοϋ τούτων, ώς καί διά τήν έφαρμογήν 

έπΐ τής προκειμένη: έπενδύσεως των ειδικών διατάξεων των. 

άρθρων 1 έως 5 τοδ Ν. 4171/61 ώς αύται έτροπωτοίή^η- 
σαν όιτο των διατάξεων των άρθρων 1 έως 5 του Ν.Δ. 916/ 
1971 καί ύπό τής ίιατάϋεως τής παραγρά<ροι> 1 τοδ άρθρου 
6 τοδ ΝΑ 1078/1971. 

2. Τήν άπό 18 Μαρτίου 1977 αίτησιν τής Εταιρείας 
«ΑΝΩΝΥΜΟΣ ΕΛΛΗΝΙΚΗ ΕΤΑΙΡΕΙΑ ΧΗΜΙΚΩΝ 
ΠΡΟΤΟΝΤΩΝ ΚΑΙ ΛΙΠΑΣΜΑΤΩΝ» περί τροποποιη- 
οεως τής άπο 2 Μαΐου 1974 Συμβάσεως έπί τφ τελεί Παρατά- 
σεως επί εν (1) είσέτι έτος τής προθεσμίας πραγματοποιή- 
σεως τής διά τούτης ύπαχΦείσης εις τάς εΐδικάς διατάξεις 
τοδ Ν. 4171/1961 έπενδύσεως της. 

3. Τάς διατάξεις των άρθρων 1 έως 5 τοϋ Ν. 4171/1961 
«περί λήψεως γενικών μέτρων διά την ΰποβοήθησιν τής 
άναπτύξεως τής Οικονομίας τής Χώρας» ώς αϋται έτροπο- 

ποιήθησαν υπό τών διατάξεων τών άρθρων 1 έως 5 τοϋ ■ 
Ν.Δ. 916/1971 «περί τροποποιήσεως καί συμπληρώσεως 
τοϋ Ν. 4171/1961». 

4. Τήν διάταξιν τοϋ τελευταίου εδαφίου τής παραγράφου 
1 τοϋ άρθρου 6 τοϋ Ν.Δ. 1078/1971 «περί μή εφαρμογής τής 
διατάξεως τής παραγράφου 5 τοϋ άρθρου 2 τοϋ Ν.Δ.916/197ί. 

5. Τήν διάταξιν τής παραγράφου 1 τοϋ άρθρου 1 τοϋ 
Ν. 159/1975 «περί τροποποιήσεως καί συμπληρώσεως τοϋ 
Ν. 4171/1961 καί άλλων τινών διατάξεων». 

6. Τήν άπό 5 Απριλίου 1977 σύμφωνον (καθ’ ομοφω¬ 
νίαν) γνωμοδότησιν τής Επιτροπής τοϋ άρθρου 3 τοϋ Ν.Δ. 
2687/1953 (παρ. 3 τοϋ άρθρου 1 τοϋ Ν. 4171/1961 ώς άντι- 


κατεστάθη υπό τής παρ. 2 τοϋ άθρου 1 τοϋ Ν.Δ. 916/1971), 
συμφωνοϋν είς τήν τροποποίησιν τής άπό 2 Μαΐου 1974 
Συμβάσεως, ώς άκολούθως : 

Άρθρον 1. 

Ή έν παραγράφω 4 τοϋ άρθρου 1 τής άπό 2 Μαΐου 
1974 Συμβάσεως καθοριζόμενη προθεσμία παρατείνεται 
έπί έν (1) έτος άπό τής λήξεώς της, διά τήν όλοκλήρωσιν 
τής έπενδύσεως περί ής ή παράγραφος 1 τοϋ ΐδίου ώς άνω 
άρθρου, συνολικής δαπάνης 450.000.000 δραχμών. 

Άρθρον 2. 

Αΐ λοιπαί διατάξεις τής άπό 2 Μαΐου 1974 ύπογραφείσης 
Συμβάσεως παραμένουν ώς έχουν. 

Άρθρον 3. 

Ή παρούσα Σύμβασις υπογράφεται ώς κάτωθι ύφ’ όλων 
τών συμβαλλομένων μερών καί τίθεται έν ίσχύι άπό τής δη- 
μοσιεύσεώς της εις τήν. Εφημερίδα τής Κυβερνήσεως. 

Οί Συμβαλλόμενοι 

Διά τό Ελληνικόν Δημόσιον Διά τήν Εταιρείαν 
'Ο Υπουργός Συντονισμού Ανώνυμος Ελληνική Εται¬ 
ρεία Χημικών Προϊόντων καί 
Λιπασμάτων. 

ΠΑΝ. ΠΑΠΑΛΗΓΟΤΡΑΣ ΙΩΑΝΝΗΣ ΚΑΝΤΖΙΑΣ 

ΙΩΑΝΝΗΣ ΕΥΑΓΓΕΛΟΥ 


ΕΚ ΤΟΥ ΕΘΝΙΚΟΥ ΤΥΠΟΓΡΑΦΕΙΟΥ 


